पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। फर्जी रजिस्ट्री बनाने के आरोप में जेल जाने से हुई बदनामी के कारण युवक ने जहर खाकर आत्महत्या कर ली। वह एक महीने पहले जेल से छूटा था। उसके कमरे से दो सुसाइड नोट मिले। एक उसने मां के नाम लिखा, जबकि दूसरे में लिखा कि दो प्रॉपर्टी ब्रोकर ने उसे झूठे मामले में फंसाया था।
सराफा पुलिस के अनुसार बुधवार रात आठ बजे मोरसली गली में रहने वाले कपिल (२८) पिता गोवर्धनदास ओझा ने जहर खा लिया था। वह उल्टियां करने लगा। वह कह रहा था कि मैं जा रहा हूं। परिवार और मां का ध्यान रखना। परिजन ने उसे अस्पताल में भर्ती कराया जहां गुरुवार सुबह साढ़े चार बजे दम तोड़ दिया। कपिल के परिवार में माता-पिता और बड़ा भाई दीपक है।
दूसरे जन्म में बड़ा बेटा बनकर आऊंगा
उसमें मां के नाम भी सुसाइड नोट लिखा। उसने लिखा है कि दूसरे जन्म में मैं बड़ा बेटा बनकर आपके पास आऊंगा।
दोनों के कारण हुई मेरी बदनामी
कपिल के कमरे से जहर की पुडिय़ा, गिलास व सुसाइड नोट मिले। एक में उसने जेल जाने पर दु:ख जताया। लिखा कि प्रॉपर्टी का काम करने वाले अश्विनी सोनी और विनोद चौहान ने मुझे फर्जी रजिस्ट्री बनाने के झूठे मामले में फंसाया था। उनकी वजह से मेरी बदनामी हुई है। उनके कारण आत्महत्या कर रहा हूं। कपिल डेढ़ महीने तक जेल में रहा। परिजन के अनुसार कपिल अश्विनी के साथ एक साल पहले तक प्रॉपर्टी का काम करता था। इस बीच, दोनों में कहासुनी होने पर कपिल ऑर्डर पर पानी-पताशे का काम करने लगा था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn